cyanic-selkie/wikianc huggingface dataset:
Կարլ Մյուլլեր
Կարլ Մյուլլեր (Karl Alexander Müller, ), շվեյցարացի ֆիզիկոս, աշխատել է Ցյուրիխի համալսարանում։ 1987 թվականի Ֆիզիկայի Նոբելյան մրցանակի դափնեկիր։ Նոբելյան մրցանակը ստացել է Գեորգ Բեդնորցի հետ համատեղ բարձր ջերմաստիճանային գերհաղորդականության հայտնաբերման համար։
Կենսագրություն
Մյուլերը ստացել է փիլիսոփայության դոկտորի կոչում 1958 թվականին Ցյուրիխի տեխնիկական բարձրագույն դպրոցում։ 1963 թվականից սկսած նա հետազոտություններ է անցկացրել պինդ մարմնի ֆիզիկայի բնագավառում IBM ընկերության Ցյուրիխում գտնվող հետազոտական լաբորատորիայում։ Հետագայում ղեկավարել է լաբորատորիայի ֆիզիկայի բաժինը և 1982 թվականին դարձավ IBM-ի անդամ։
Լինելով սիլիկատների օքսիդների մասնագետ 1980-ականների սկզբում Մյուլերը սկսեց զբաղվել բարձր ջերմաստիճանների պայմաններում գերհաղորդիչ նյութերի որոնմամբ։ Այն ժամանակներում ամենաբարձր հայտնի ջերմաստիճանը, որին հնարավոր էր եղել հասնել, կազմում էր 23 Կ (−250 °C): 1983 թվականին Մյուլերը աշխատանքի ընդունեց Գեորգ Բեդնորցին, տարբեր օքսիդների կանոնակարգված հետազոտությունների կազմակերպելու նպատակով։ 1986 թվականին նրանց հաջողվեց հայտնաբերել գերհաղորդականություն նոր ստեղծված բարիում-լանթան-պղինձ օքսիդում 35 К (−238 °C) ջերմաստիճանի պայմաններում։ Նրանց հետազոտություններին հետևեցին մի շարք հետազոտություններ ամբողջ աշխարհում, որոնցում օգտագործվում էին տարբեր օքսիդներ, և ընդամենը մեկ տարվա ընթացքում հայտնաբերվեցին նյութեր, որոնք գերհաղորդիչ էին դառնում ընդամենը մոտ 100 К (−173 °C) ջերմաստիճանում։
Արտաքին հղումներ
Կատեգորիա:Շվեյցարացի նոբելյան մրցանակակիրներ Կատեգորիա:Շվեյցարացի ֆիզիկոսներ Կատեգորիա:20-րդ դարի ֆիզիկոսներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:Հրեա նոբելյան մրցանակակիրներ Կատեգորիա:Ֆիզիկոսներ այբբենական կարգով Կատեգորիա:Շվեյցարացի բողոքականներ
Տիֆենբակ
Տիֆենբակ (Tieffenbach), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 295 մարդ, բնակչության խտությունը` 58.65 մարդ/կմ²։ Բնակավայրը զբաղեցնում է 5.03 կմ² տարածք։
Աշխարհագրություն
Գտնվում է Փարիզ քաղաքից 360 կմ արևելք, Ստրասբուրգ քաղաքից` 55 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 178 աշխատունակ (15-64 տարեկան) բնակիչ, որոնցից ակտիվ էին 133-ը, իսկ ոչ ակտիվները` 45։ Ակտիվության ցուցանիշը կազմում է 74,7 %։ 133 աշխատունակ մարդկանցից աշխատել է 118 անձ (69 տղամարդ և 49 կին)։ Գործազուրկ են եղել 15 անձ (6 տղամարդ և 9 կին)։ 45 անաշխատունակներից 7-ը եղել են աշակերտներ կամ ուսանողներ, 23-ը` թոշակառուներ, իսկ 15-ը չեն աշխատել տարբեր պատճառներով ։
Իրաքի ազգային շարժում (կոալիցիա)
Իրաքի ազգային շարժում (արաբերեն՝ الحركة الوطنية العراقية al-Ḥaraka al-Waṭaniya al-Iraqiyya), հայտնի է նաև որպես Իրաքի ցուցակ, Իրաքի քաղաքական կոալիցիա, որը ստեղծվել է 2010 թվականի խորհրդարանական ընտրությունների ժամանակ։ Այն կազմված էր մի շարք կուսակցություններից՝ Վերականգնման ցուցակ՝ ստեղծված Իրաքի փոխնախագահ Տարիք ալ-Հաշիմիի կողմից, Իրաքի ազգային համաձայնություն, որը ղեկավարում էր վարչապետ Իյադ Ալավին, և Իրաքի ազգային երկխոսության ճակատ, որը ղեկավարում էր Սալեհ ալ-Մութլաքը։ Կուսակցությունում եղել են ինչպես շիա, այնպես էլ սուննի առաջնորդներ, ովքեր հայտարարել են, որ աշխարհիկ են և որևէ կրոնական խմբի չեն պատկանում ։
2010 թվականի փետրվարին՝ այն բանից հետո, երբ Իրաքի ազգային երկխոսության ճակատի առաջնորդ Սալեհ ալ-Մութլաքի նկատմամբ արգելքի դիմումները մերժվել են, Իրաքի ազգային երկխոսության ճակատը որոշել է բոյկոտել ընտրությունները՝ պայմանավորված արդյունքներով, և ստիպել է, որ այլ կուսակցություններ ևս բոյկոտեն ։ Ավելի ուշ՝ 2010 թվականի փետրվարի 25-ին, ալ-Մութլաքը հայտարարել է, որ իր կուսակցությունը մասնակցելու է առաջիկա ընտրություններին և համոզել է իր հետևորդներին համախմբվել խարդախությունից խուսափելու նպատակով ։
2,849,612 ձայներով (24.7%) և 91 մանդատ ստանալով՝ Իրաքի ցուցակը ընտրություններում հաղթանակ է տարել՝ ստանալով Նուրի ալ-Մալիքիի Իրավական պետության կոալիցիայից 2 ձայն ավելի, որը ընտրությունների արդյունքում ստացել էր 89 մանդատ և 2,792,083 ձայն (24.2%) :
2010 թվականի խորհրդարանական ընտրություններ
2010 թվականի խորհրդարանական ընտրություններում կոալիցիան կազմված էր հետևյալ կուսակցություններից ՝
Հետընտրական շրջան
Ընտրությունից հետո կուսակցությունը հետընտրական շրջանում ներքաշվել է կռիվների մեջ, որի արդյունքում 2011 թվականի մարտի սկզբին 8 պատգամավորներ հեռացել են և ստեղծել Սպիտակ Իրաքի խմբակցությունը ։ Հետևելով Սպիտակ խմբակցության ձևավորմանը՝ Իրաքի ազգային շարժման ևս 20 անդամներ հայտարարել են, որ ստեղծում են նոր կուսակցություն Իրաքի երիտասարդություն անունով, որը ղեկավարն էր Թալալ Զոբայեն ։
2011 թվականի ապրիլին ևս 5 պատգամավոր հեռացել է կոալիցիայից և ստեղծել Ազատ Իրաք կուսակցությունը։
Ծանոթագրություններ
Կատեգորիա:Իրաքի կուսակցություններ Կատեգորիա:Իրաքի քաղաքականություն
Havok
Havok Physics կրճատ Havok, ֆիզիկայի շարժիչ, որը մշակվել է իռլանդական Havok ընկերության կողմից։ Շարժիչը ստեղծում է ֆիզիկական փոխազդեցության սիմուլյացիա իրական ժամանակում, ինչը խաղի աշխարհը դարձնում է ավելի կենդանի և իրատեսական՝ նման լաթնիկ ֆիզիկայի ։ Havok Physics-ը խաչաձև պլատֆորմային շարժիչ է։
Պատմություն
Havok-ը հիմնադրվել է Դուբլինում, Իռլանդիա 1998 թվականին Հյու Ռեյնոլդսի և Սթիվեն Քոլլինսի կողմից։
Havok SDK-ի 1-ին տարբերակը ներկայացվել է 2000 թվականին Խաղերի մշակողների կոնֆերանսում։
2007 թվականի սեպտեմբերի 14-ին Intel կորպորացիան հայտարարեց Havok-ի ձեռքբերման մասին ։
2008 թվականի հունվարին ԱՄՆ հեռուստատեսային արվեստների և գիտությունների ազգային ակադեմիան հանձնեց Էմմի մրցանակը «Լավագույն ֆիզիկական շարժիչ» համար Հավոկի համար ։
2008 թվականի փետրվարի 20-ին Havok-ը հայտարարեց, որ Havok Physics շարժիչը դառնում է անվճար ներբեռնման համար ԱՀ խաղեր մշակողների համար, բայց միայն ոչ առևտրային օգտագործման համար։ Բազմպլատֆորմ մշակողների համար Havok-ը դեռևս կմնա վճարովի ։
2008 թվականի հունիսի 1-ին Havok Physics և Havok Animation շարժիչները հասանելի դարձան Microsoft Windows-ի համար համակարգչային խաղերի մշակողների կողմից ներբեռնման և կոմերցիոն օգտագործման համար ։
Havok շարժիչի 6-րդ տարբերակում առաջին անգամ ներդրվում են այնպիսի գործիքներ, ինչպիսիք են Havok Cloth-ը (գործվածքների, հագուստի իրատեսական վարքագիծ) և Havok Destruction-ը (տարբեր ոչնչացումների իմիտացիա)։
2009 թվականի հոկտեմբերին Ubisoft-ը պայմանագիր ստորագրեց Havok-ի հետ, որի համաձայն Havok-ը երկար տարիներ կօգտագործվի Ubisoft-ի կողմից մշակված խաղերում ։
Դմիտրիևկա (գյուղ, Մելեուզովսկի շրջան)
Դմիտրիևկա (Дмитриевка, Дмитриевка), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 26 մարդ։
Միխայիլ Կոզլովսկի
Միխայիլ Իվանովիչ Կոզլովսկի, ռուս քանդակագործ, ռուսական կլասիցիզմի խոշորագույն ներկայացուցիչ։
Կենսագրություն
1764-1773 թվականներին սովորել է Պետերբուրգի Գեղարվեստի ակադեմիայում (1794 թվականից՝ ակադեմիկոս)։ Լավագույն գործերից են Պետերբուրգի Մարմարե պալատի բարձրաքանդակները (մարմար, 1787), Պոլիկրատոսի արձանը (գիպս, 1790), «Քնած Ամուր» (մարմար, 1792, երկուսն էլ՝ Ռուսական թանգարան, Լենինգրադ)։ Կոզլովսկին դիմել է հերոսականության և ազգային պատմության թեմաներին («Ցարական հրամանագիրը պատռող Ցակով Դոլգորուկին», մարմար, 1797, Տրետյակովյան պատկերասրահ), ստեղծել Շվեդիայի դեմ Պետրոս I-ի տարած հաղթանակի այլաբանական կերպարը Պետրոդվորեցում («Առյուծի երախը պատռող Սամսոնը», ոսկեզօծ բրոնզ, 1800-1802) և Ա.Վ.Սուվորովի հուշարձանը (բրոնզ, 1799-1801, այժմ՝ Լենինգրադի Սուվորովի հրապարակում)։
Ծանոթագրություններ
Կատեգորիա:Ռուս քանդակագործներ Կատեգորիա:Սանկտ Պետերբուրգի գեղարվեստի ակադեմիայի շրջանավարտներ Կատեգորիա:Գեղարվեստի կայսերական ակադեմիայի ակադեմիկոսներ Կատեգորիա:Ռուս նկարիչներ
Յանգ շրջան (Տեխաս)
Յանգ շրջան (Young County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.388 կմ² է, բնակչությունը՝ 17.943 մարդ (2000 թ. տվյալներով)։ Շրջկենտրոնն է Գրահամ բնակավայրը։ Կազմավորվել է 1856 թ.։
Սորիկո
Բնակչությունը կազմում է 1204 մարդ, խտությունը՝ 52 մարդ/կմ²։ Զբաղեցնում է 23 կմ² տարածք։ Փոստային ինդեքս՝ 22010։ Հեռախոսային կոդ՝ 0344։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Գրադիժսկի գյուղական խորհուրդ (Գլոբինսկի շրջան)
Գրադիժսկի գյուղական խորհուրդ  (Градизька селищна рада), Ուկրաինայի Պոլտավայի մարզի Գլոբինսկի շրջանում ։
2001 թվականի տվյալներով Գրադիժսկի գյուղական խորհրդում բնակվում էր 8406 մարդ։ Բնակավայրը զբաղեցնում է 628,69 կմ² տարածք։ Բնակչության խտությունը կազմում էր 13,37 մարդ/կմ²։ Խորհրդում կա 5 բնակավայր։
Ճարտարապետական կոմպոզիցիա
Ճարտարապետական կոմպոզիցիա` ճարտարապետական բաղադրամասերի կազմակերպման եղանակ` ներդաշնակության և միասնականության հասնելու նպատակով ։
Ճարտարապետական կոմպոզիցիայի տեսակները
Ճարտարապետական կոմպոզիցիայի հիմքում ընկած է այս կամ այն տարածական կամ տեկտոնիկական կրթությունը` համապատասխանաբար ինչով կարելի է արտահայտել կոմպոզիցիոն լուծումների որոշ տեսակներ։
Ճարտարապետական ձևը որոշվում է հիմնականում նրա ձևավորման մեթոդով` կախված նյութա-տեխնիկական և էսթետիկ պայմաններից։ Ցանկացած դեպքում ճարտարապետական ձևը պահպանում է իր օբյեկտիվ հատկանիշները։ Սուբյեկտիվորեն ձևը կարող է փոփոխվել տեսողական ընկալման պայմաններից կախված ։
Ծավալային կոմպոզիցիան որոշվում է ձևի ծավալային կառուցումով, որը տվայալ դեպքում համարվում է գերակշռող.
Տարածական կոմպոզիցիան համապատասխանում է տարածական ձևակազմությանը` մասամբ կամ ամբողջությամբ երեսպատված։ Պարզագույն դեպքում դա միասնական ներքին տարածք է, ինչպես օրինակ սենյակը, դահլիճը, ծածկված հրապարակը ։
Տարածական կոմպոզիցիայի հետագա զարգացումը իրականացվում է մի շարք կառույցների մասնակի միավորումով կամ միավորված տարածությունը առանձին փոխկապակցված մասերի մասնատելով։
Սել
Սել, գյուղ Արևմտյան Հայաստանում, Վանի վիլայեթի Վանի գավառում ։
Ճարտարապետական կոմպոզիցիա
Ճարտարապետական կոմպոզիցիայի տեսակները
Այդպիսիս կառուցումը նպաստում է տեսողական ընկալման ընթացքում ճանաչված խորության առաջացմանը։ Խորության բաղադրիչների առկայությունը տարածական կառույցում բերում է Խոր-տարածական կոմպոզիցիա հասկացողությանը, որի պարզագույն օրինակ կարող է ծառայել կից շենքի անֆիլադային դիրքը։ Բնական է, որ խոր-տարածական կոմպոզիցիա հասկացողությունը չի սահմանափակվում ներքին տարածքով և վերաբերում է նաև արտաքինին` մասնավորապես սահմանափակված տարածքներին ։
Ծավալային ձևերի համակցումը տարածական բաղադրիչների հետ համարվում է Ծավալա-տարածական կոմպոզիցիայի տարբեր տեսակների կառուցման հիմքը։ Այդպիսի կոմպոզիցիայի պարզագույն օրինակ է շենքը, П-աձև պլանում։ Այստեղ բաց բակի տարածությունը համակցվում է նրա շրջապատող ծավալներով։ Պորտերով շինությունը տալիս է ծավալի զգացողություն ։
Սել
Ծանոթագրություններ
Կատեգորիա:Արևմտյան Հայաստանի գյուղեր
Ճարտարապետական կոմպոզիցիա
Ճարտարապետական կոմպոզիցիայի տեսակները
Նմանատիպ կառույցի տարատեսակությունը համարվում է ճակատային կոմպոզիցիան` գլխավոր տեսանկյանը ներկայացված լայնածավալ ճակատային ձևով։ Նրա առանձնահատկությունը կայանում է ճարտարապետա-տարածական ձևի երկու կոորդինատներով. ուղղահայաց և հորիզոնական, կառուցումը դեպի խորություն ունի ենթակա նշանակություն։ Սակայն այդ պայմանը բավականին սահմանափակող է։ Ճակատային կոմպոզիցիայի առանձնահատկությունը համարվում է ընկալման ասպեկտը, ոչ թե ձևի օբյեկտիվ հատկանիշը, ճակատայնություն կարող են ունենալ նաև ծավալային կառույցի շենքերը ։
Բարձրաբերձ կոմպոզիցիա
Բարձրաբերձ կոմպոզիցիան որոշվում է պլանի չափերում ձևի բարձրության գերակշռությամբ։ Անցած դարերի ճարտարապետության մեջ ընդգծվում է երկհարկանի բաժանումը։
Միջոցներ
Ճարտարապետական կոմպոզիցիայի հիմնական միջոցներն են համաչափությունը, ռիթմը, հակադրությունը, նրբերանգությունը, սիմետրիան, ասիմետրիան ։ Այդ թեմայով հայտնի ամենահին «Տասը գիրք ճարտարապետության մասին» աշխատանքը ծառայում էր որպես դասագիրք բոլոր ճարտարապետների համար 15-19-րդ դարերում։
Համաչափությունը արտահայտչականության հասնելու ամենակարևոր միջոցն է, արտահայտում է մասերի փոխադարձ չափվածությունը, ինչպես նաև հարաբերակցությունը ամբողջ շինությանը։ Համաչափության բերման ամենահայտնի միջոցը համարվում է Լեոնարդո դա Վինչիի «Ոսկե հատում»-ը։
Ճարտարապետության մեջ համաչափությունը հաճախ կապում են մարդու պարամետրերով։ Բոլոր կառույցները ծառայում են մարդուն և պետք է լինեն նրան համաչափ։ Հին ժամանակներում մարդու մարմնի մասերը դարձել էին չափագրման բոլոր միավորների հիմքը։ Եվ հիմա բոլոր չափսերը մենք համեմատում ենք մարդու հասակի հետ, դա կարևոր է նաև հոգեբանական տեսանկյունից ։
Ռիթմը համաչափելի տարրերի հերթագայությունն է օրինաչափ հաճախության հետ։ Ռիթմը կառույցին կարող է հաղորդել հանդիսավոր կամ դինամիկ շարակարգ ։
Հակադրությունը օբյեկտների որակական կտրուկ հակադրումն է, օրինակ ծավալների, տարածության, հորիզոնական-ուղղահայաց դիրքերի ։
Նրբերանգությունը, ի տարբերություն հակադրության, արտահայտում է օբյեկտների նմանությունը աննշան տարբերություններով։ Ելակետային վիճակը համարվում է ամբողջական համընկնումը, նույնականությունը ։
Սիմետրիան կենտրոնի նկնատմամաբ մասերի համաչափությունն է։ Դա կոմպոզիցիայի ամենաուժեղ միջոցներից մեկն է, որը սովորաբար ապահովում է նրա ստատիկությունը։ Ասիմետրիկությունը սիմետրիկության հակադարձ հասկացություն է, ստեղծում է կոմպոզիցիայի դինամիկ զարգացում։ Սիմետրիայի և ասիմետրիայի համակցումը ազդում է համաչափության ու նրբերանգության բալանսի վրա ։
Կոմպոզիցիայի մյուս կարևոր միջոցը կարելի է համարել մարմնի երկրաչափությունից ելնող Ըստ զանգվածի համաենթարկման սկզբունքը։ Միասին բաղադրիչները պետք է կազմեն ձևի ամբողջականությունը, երբ բացակայում են պատահական տարրեր, իսկ ձևն ինքը կազմում է միասնություն, կոմպոզիցիան կորցնում է նրբերանգությունը, հարմոնիան ։
Ծանոթագրություններ
Կատեգորիա:Ճարտարապետություն
Զամոստիե (գյուղ, Մանևիչի շրջան)
Զամոստիե (Замостя), գյուղ Ուկրաինայի Վոլինի մարզի Մանևիչի շրջանում։
2001 թվականի տվյալներով Զամոստիե գյուղում բնակվում էր 303 մարդ։ Բնակավայրը զբաղեցնում է 0,652 կմ² տարածք։ Բնակչության խտությունը կազմում էր 464,72 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Մանևիչի շրջանի բնակավայրեր Կատեգորիա:Ուկրաինայի գյուղեր
Ժողովածու (647)
Ժողովածու (647), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 647 թվի տակ։ Ձեռագիրը գրվել է 1692 թվականին, հավանաբար Կ. Պոլսում։ Ունի 20,3X14,5 չափս։ Ձեռագիրը կազմված է 90 թերթից։ Գրված է միասյուն, նոտրգրով։ Կազմը` ստվարաթուղթ,։ Հիշատակարաններ՝ 47բ ։
Ծանոթագրություններ
Կատեգորիա:Մատենադարանի ձեռագրեր
Տեատրո Ռեալ
Տեատրո Ռեալ (թարգմանաբար Թագավորական թատրոն) կամ պարզապես Էլ Ռեալ (այսպես հայտնի է խոսակցականում), Մադրիդի հիմնական օպերային թատրոնն է կառուցված 1850 թվականին, վերանորոգվել և վերաբացվել է 1997 թվականին ։
Յարկովիչի
Յարկովիչի (Ярковичи), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 71 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Ժոզե Էդուարդու դուշ Սանտուշ
Ժոզե Էդուարդու դուշ Սանտուշ (José Eduardo dos Santos, ), Անգոլայի երկրորդ նախագահը, կառավարել է 38 տարի՝ 1979 թվականի սեպտեմբերի 21-ից մինչև 2017 թվականի սեպտեմբերի 26-ը։
Կենսագրություն
1963-1969 թվականներին սովորել է Ադրբեջանի նավթի և քիմիայի ինստիտուտում (ԽՍՀՄ)։ Բուհում գլխավորել է Անգոլայի ազատության համար պայքարող մարտիկների խմբակը։
1974 թվականին նշանակվել է ՄՊԼԱ կուսակցության արտաքին գործերի բաժնի համակարգող՝ լինելով դրա ներկայացուցիչը Հարավսլավիայում և Կոնգոյի Հանրապետությունում։ Նույն թվականին դարձել է ՄՊԼԱ Կենտկոմի քաղբյուրոյի անդամ։ 1975 թվականին՝ Անգոլայի անկախություն ձեռք բերելուց հետո, դարձել է արտաքին գործերի նախարար։
Ակտիվորեն մասնակցել է 1977 թվականի մայիսի 27-ի պետական հեղաշրջման փորձի ճնշմանը։
Անգոլայի առաջին նախագահ Ագոստինյո Նետոյի մահից հետո Ժոզեն 1979 թվականի սեպտեմբերի 21-ին դարձել է ՄՊԼԱ-ի նախագահը, Անգոլայի նախագահը և ՖԱՊԼԱ-ի (Անգոլայի ազատագրման ժողովրդական զինված ուժերի) գլխավոր հրամանատարը։ 1980 թվականին դարձել է ԱԺՀ-ի ժողովրդական ասամբլեայի նախագահը։
Նախագահություն
Նոր նախագահն իր հիմնական ջանքերը կենտրոնացրել է երկրում խաղաղության վերականգնման վրա՝ փորձելով վերջ տալ քաղաքացիական պատերազմին։ Պատերազմին մասնակցել են երեք կողմեր` Անգոլայի ազատագրական ժողովրդական շարժումը (ՄՊԼԱ), Անգոլայի ազատագրման ազգային ճակատը (ՖՆԼԱ) ու Անգոլայի ամբողջությամբ անկախացման ազգային միությունը (ՈւՆԻՏԱ)։ ՄՊԼԱ-ին աջակցել են ԽՍՀՄ-ը և Կուբան, իսկ ՈՒՆԻՏԱ ապստամբական խմբավորմանը` ԱՄՆ-ն և ՀԱՀ-ը։ 1989 թվականին Անգոլայից դուրս են բերվել հարավաֆրիկյան և կուբայական ռազմական ստորաբաժանումները։ 1991 թվականին Անգոլայի և ՈՒՆԻՏԱ-ի միջև ստորագրվել է Բիսեսկի համաձայնագիրը, իսկ 1994 թվականին` Լուսակայի արձանագրությունը (ՄԱԿ-ի, ԱՄՆ-ի, ԽՍՀՄ-ի ու Պորտուգալիայի միջնորդությամբ)։ Այնուամենայնիվ, երկու կողմերն էլ խախտել են խաղաղության պայմանագրերը, որի արդյունքում Անգոլայի քաղաքացիական պատերազմը տևել է մինչև 2002 թվականը։ 1992 թվականի նախագահական ընտրությունների առաջին փուլում հաղթել է` ստանալով ձայների ավելի քան 49%-ը։ Ավելի քան 40% հավաքել է ՈՒՆԻՏԱ-յի առաջնորդ Ժոնաս Սավիմբին։ Ընտրությունների երկրորդ փուլը ընդհատվել է «Հելոունի կոտորածով», երբ մի քանի աշնանային օրերի ընթացքում իշխանությունները սպանել են ՈՒՆԻՏԱ-ի մի քանի տասնյակ ակտիվիստներ ամբողջ երկրում։ Դրանից հետո դուշ Սանտուշի նախագահական ժամկետը ավտոմատ կերպով երկարաձգվել է։ Երկու հակամարտող կողմերի միջև խաղաղություն հաստատվել է միայն 2002 թվականին, երբ ՈՒՆԻՏԱ-ն ճանաչել է իր վերջնական պարտությունը, և երբ սպանվել է նրանց առաջնորդ Ժոնաս Սավիմբին։
Վերահսկելով խոշոր ֆինանսական և տնտեսական ակտիվները` բազմիցս մեղադրվել է համատարած կոռուպցիայի և լիազորությունների չարաշահման համար  ։
Երկար տարիներ դուշ Սանտուշը վայելել է քաղաքացիական պատերազմի տարիներին Խորհրդային Միության ռազմական, քաղաքական և նյութական աջակցությունը, այցերով մեկնել է այնտեղ, հանդիպել ԽՄԿԿ Կենտկոմի գլխավոր քարտուղարների հետ՝ սկսած Լեոնիդ Բրեժնևից, և Ռուսաստանի բոլոր նախագահների հետ ։
1990 թվականին նա նախաձեռնել էր բարեփոխումների գործընթաց. մարքսիզմ-լենինիզմի մերժումը որպես ՄՊԼԱ-ի գաղափարախոսություն, անցում դեպի բազմակուսակցական համակարգ և շուկայական տնտեսություն։ Դուշ Սանտուշը միջոցներ ձեռնարկել է տնտեսության ազատականացման, փոքր և միջին բիզնեսի աջակցության համար։ Անգոլան սկսել է համագործակցել նախկին հակառակորդների` ԱՄՆ-ի, Չինաստանի, Հարավային Աֆրիկայի հետ, որոնցից վարկեր էր ստանում։
Անգոլայում հաստատվել է բազմակուսակցական համակարգ, մահապատիժը վերացվել է։ Այնուամենայնիվ, Անգոլան դեռ թերզարգացած երկիր է, գյուղացիությունը սոված է, կյանքի միջին տևողությունը շատ ցածր է, մանկական մահացությունը` բարձր։ Իր քաղաքականության մեջ Խոսե Էդուարդո դուշ Սանտոսը շարժվել է Անգոլայի տարածքային ամբողջականության նկատառումներից (հյուսիսային էքսկլավային Կաբինդա նահանգը, որը գտնվում է Կոնգոյի Հանրապետության և ԿԴՀ-ի միջև, պահանջում է անկախություն, մինչդեռ Անգոլայի գրեթե ամբողջ նավթը գտնվում է այնտեղ)։
Վերջին 10-15 տարիների ընթացքում Անգոլան աշխարհի ամենաարագ զարգացող տնտեսություններից մեկն է։ ՀՆԱ-ն 2002-2011 թվականներին ընկած ժամանակահատվածում աճել է միջինում տարեկան 11,6% -ով, նավթի արդյունահանումը կրկնակի աճել է. օրական` 1,8 մլն բարել։ Բյուջեի եկամուտները աճել են 10 անգամ։ Երկրում գործնականում չկա գործազրկություն, արտաքին պարտքի ցածր մակարդակ, բյուջեի զգալի ավելցուկ։ Անգոլան նավթի պաշարներով աշխարհում 16-րդն է, բնական գազի պաշարներով` 35-րդը, ադամանդի արտադրությամբ՝ 4-րդը։ Բայց երկրի բնակիչների 70%-ը ապրում է օրական 2 դոլարից պակաս եկամուտով ։
2010 թվականին ընդունվել է նոր սահմանադրություն, համաձայն որի` խորհրդարանական ընտրություններում հաղթող կուսակցության թեկնածուն ինքնաբերաբար դառնալու է նախագահ։ Այսպիսով, դուշ Սանտուշի անձնական նախընտրական արշավը չէր պահանջվում, անհրաժեշտ էր միայն ՄՊԼԱ-ի հաղթանակը։ Չնայած, որ նախագահը սահմանափակվելու էր պաշտոնավարման երկու 5-ամյա ժամկետով, այս օրենքը ընդունվել է 2012 թվականին, իսկ դուշ Սանտուշի կառավարման նախկին 30 տարիները չեն ենթարկվում այս օրենքին և տեսականորեն կարող էր նախագահ մնալ մինչև 2022 թվականը ։
2012 թվականի խորհրդարանական ընտրություններում ՄՊԼԱ կուսակցությունը ջախջախիչ հաղթանակ է տարել, և նոր սահմանադրության համաձայն` Ժոսե Էդուարդո դուշ Սանտուշը պահպանել է իր` որպես հաղթող խորհրդարանական կուսակցության ղեկավարի պաշտոնը ։
2013 թվականի աշնանը Անգոլայի կառավարությունը երկամյա դատավարությունից հետո վերջականապես հաստատել է երկրում իսլամ դավանելու արգելքը։ «Սա վերջ կտա իսլամական ազդեցությանը մեր երկրում», - ասել է նախագահ դուշ Սանտուշը, քանի որ իսլամը հակասում է Անգոլայի սովորույթներին ու մշակույթին և աղանդ է։ Անգոլայի բնակչությունը 16 միլիոն մարդ է, հիմնականում քրիստոնեություն են դավանում, մահմեդականների թիվը չի անցնում 90 հազարը ։
Անձնական կյանք
Ամուսնացել է երեք անգամ, ունի վեց երեխա՝ իր օրինական կանանցից ծնված և մեկ երեխա՝ ամուսնությունից դուրս։ Ներկայումս նրա կինը Անա Պաուլա դուշ Սանտոշն է, որից Ժոսե Էդուարդու դուշ Սանտոշն ունի երեք երեխա։ Անա Պաուլա դոշ Սանտոշը եղել է նախագահական ինքնաթիռի մատուցող։
Առաջին կինը եղել է խորհրդային քաղաքացի Տատյանա Սերգեևնա դուշ Սանտուշը (Կուկանովա, ծնված Պենզայում, ամուսնացած 1966 թվականին Բաքվում/ԽՍՀՄ-ում (որտեղ 5 տարի սովորել է Սանտուշը), ամուսնալուծված 1979 թվականին, ապրում է Լոնդոնում)։
Դուստրը (առաջին ամուսնությունից միակ երեխան)` Իզաբել դուշ Սանտուշը (Isabel José dos Santos, ծնվել է 1973 թվականի ապրիլին Բաքվում, Ադրբեջանի ԽՍՀ-ում, ԽՍՀՄ-ում), Անգոլայի ամենահարուստ մարդն է և Աֆրիկայի ամենահարուստ կանանցից մեկը։ 2013 թվականի սկզբին Իզաբել դուշ Սանտուշը ստացել է Ռուսաստանի քաղաքացիություն ։ Ֆորբսը նրա կարողությունը գնահատում է 3,5 միլիարդ դոլար։ 2016 թվականին գլխավորել է Sonangol պետական նավթային ընկերությունը, այժմ տնօրինում է Անգոլայի Unitel խոշորագույն հեռահաղորդակցային ընկերության բաժնետոմսերի 25 %-ը, նրա մասնաբաժինը BIC բանկում կազմում է 42 %։ Իզաբել դուշ Սանտուշը ակտիվներ ունի նաև Պորտուգալիայում՝ նրան է պատկանում Galp Energia նավթագազային ընկերության բաժնետոմսերի 6 %-ը, BPI բանկի բաժնետոմսերի գրեթե 19 %-ը և երկրի հեռուստաընկերություններից մեկի բաժնետոմսերի վերահսկիչ փաթեթը ։
Ժոզե Էդուարդու դուշ Սանտուշը տիրապետում է ռուսերենին։ Զբաղվում է ֆուտբոլով, հանդբոլով, բասկետբոլով, նվագում է կիթառ և թմբուկ։ Շատ է կարդում, սիրում է թեթև դասական երաժշտություն։ Նախընտրում է անգլիացի գրողներին։
Հետաքրքիր փաստ
Լինելով նախագահ՝ Ժոզե Էդուարդու դուշ Սանթուշը աշխարհում երկրորդ տեղն Է զբաղեցրել (Հասարակածային Գվինեայի նախագահ Թեոդորո Օբիանգ Նգեմ Մբասոգոյից հետո մեկ ամսով հետ մնալով)՝ ներկայիս ոչ իշխանական պետությունների գործող ղեկավարների շարքում պետության ղեկավար լինելու տևողությամբ։ Իսկ եթե հաշվի առնվեն միապետերը՝ Մեծ Բրիտանիայի թագուհի Եղիսաբեթ Երկրորդին, Բրունեյ Հասանալ Բոլկիահին, Օմանի սուլթան Կաբուս բեն Սայիդին, Դանիայի Թագուհի Մարգրեթ Երկրորդին, Շվեդիայի թագավոր Կարլ XVI Գուստավին, ապա գտնվում է վեցերորդ հորիզոնականում։
Արտաքին հղումներ
Կատեգորիա:Բարեկամության շքանշանի ասպետներ (Ռուսաստան) Կատեգորիա:Անգոլայի քաղաքական գործիչներ Կատեգորիա:Կոմունիստ ղեկավարներ Կատեգորիա:21-րդ դարի քաղաքական գործիչներ Կատեգորիա:20-րդ դարի քաղաքական գործիչներ
(3911) Օտոմո
(3911) Օտոմո (Otomo), աստերոիդ աստերոիդների հիմնական գոտում։ Հայտնաբերվել է 1940 թվականի օգոստոսի 31-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 3,037295 ա. մ., առավելագույնը մոտենում է 2,7352 ա. մ. հեռավորության վրա և հեռանում 3,3394 ա. մ. ։ Արեգակի շուրջ մեկ ամբողջական պտույտ է կատարում 1933,43 երկրային օրվա ընթացքում, իր ուղեծրով շարժվելով միջինում 0,186197 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,74° անկյուն։
Արտաքին հղումներ
Կատեգորիա:1940 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դավիթ (Միքելանջելո)
«Դավիթ», Միքելանջելոյի մարմարյա ստեղծագործությունը, գտնվում է Ֆլորենցիայում։ Առաջին անգամ հանձնվել է հասարակության դատին Ֆլորենցիայի Սենյորայի հրապարակում, 1504 թվականի սեպտեմբերի 8-ին։ Դրանից հետո հինգմետրանոց արձանը Ֆլորենցիայի Հանրապետությունում ընկալվեց որպես խորհրդանիշ և ոչ միայն Վերածննդի գագաթնակետը, այլև մարդկային հանճարի գագաթնակետը։ Ներկայումս արձանը գտնվում է Ֆլորենցիայի գեղարվեստի ակադեմիայում (Ֆլորենցիա)։
Արձանը ներկայացնում է մերկ Դավիթին՝ կենտրոնացած Գողիաթի հետ կայանալիք մարտի վրա։ Այդ թեմայում կայացել է պատկերագրական նորույթ, քանի որ Անդրեա դել Վերոկկիոն, Դոնատելլոն և Միքելանջելոյի այլ նախորդներ նախընտրել էին Դավիթին պատկերել հսկային հաղթելուց հետո՝ հրճվանքի պահին։
Երիտասարդը պատրաստվում էր ուժով իրեն գերազանցող թշնամու դեմ մարտին։ Նա հանգիստ է և կենտրոնացած, բայց նրա մկանները լարված են։ Հոնքերը սպառնալիորեն կիտած են, նրանցում զգացվում է սարսափեցնող ինչ-որ բան։ Ձախ ուսին նա գցել է պարսատիկ, որի ներքևի ծայրը բռնել է աջ ձեռքով։ Հերոսի ազատ դիրքը Կոնտրապոստի դասական օրինակ է՝ արդեն պատրաստում է մահաբեր շարժումը։
Պատմություն
Հին Կտակարանի արքայի արձանի կառուցման մասին առաջին անգամ ասվել է 15-րդ դարի կեսին, երբ բրդի առևտրականների գիլդիան (որին Ֆլորենցիայի ժողովուրդը հանձնարարել էր Սանտա Մարիա դել Ֆիորե տաճարի զարդերի հսկողությունը), հանդես եկավ առաջարկով՝ տաճարը շրջապատել տասներկու հինկտակարանային անձանց խոշոր ծավալաչափի արձաններով։
1464 թվականին պատրաստ էր միայն երկու անդրի, որից մեկն արել էր Դոնատելլոն, իսկ մյուսը՝ նրա ենթավարպետ Ագոստինո Դի Դուչչոն։ Դավիթի արձանի համար Ֆլորենցիա բերվեց մարմարի հսկա մեծաբեկոր Կարարայից։ Դոնատելլոյի մահից հետո, 1466 թվականին, Ագոստինոն, հազիվ սկսած լինելով ֆիգուրի ոտքերի տաշումը, հեռացավ այդ նախագծի աշխատանքից։ Շուտով լուծարվեց նաև համաձայնագիրը նրան փոխարինելու եկած Անտոնիո Ռոսսելինիոյի հետ։
16-րդ դարի սկզբին մարմարի թողնված բեկորը, որին ֆլորենտացիները անվանեցին «Հսկա», իրենից ներկայացնում էր խղճուկ տեսարան։ Ամեն տասնամյակի հետ այն անողոքաբար հալվում էր տեղումների կործանարար ազդեցությունից։ Վերջապես տաճարի խնամակալները, խորհրդակցելով Լեոնարդո դա Վինչիի և քանդակագործության այլ գիտակների հետ, արձանը ճանաչեցին պիտանի ավարտին հասցնելու համար։
Որոշ վարանումներից հետո «Դավիթի» ավարտման աշխատանքը հանձնարարվեց իր պատվախնդրությամբ հայտնի 26-ամյա քանդակագործ Միքելանջելո Բուոնարոտտիին։ Նրա հետ համաձայնագիրը կնքվեց 1501 թվականի օգոստոսի 16-ին, իսկ արդեն սեպտեմբերի 13-ին երիտասարդն անցավ աշխատանքի։ Միքելանջելոյի անտիպ բեկորից իդեալական մարդկային մարմնի ստացման պայքարը տևեց երկու տարի։
Արձանի փոխադրումը Վեքյոյի պալատ տևեց չորս օր։ Այնտեղ «Դավիթը» փոխարինեց Դոնատելլոյի երկմետրանոց Յուդիֆն ու Օլոֆերն բրոնզե խմբին։ Իր նախատիպի նման Միքելանջելոյի ստեղծագործությունն ընդունվեց որպես Ֆլորենցիայի ժողովրդի բռնապետի դեմ ազատության համար հերոսական պայքարի ակնառու կերպար։
1873 թվականին տեղումների և քամիների վնասակար ազդեցությունից խուսափելու նպատակով արձանը տեղափոխվեց Ֆլորենցիայի գեղարվեստի ակադեմիայի սրահներից մեկը։ Նրա տեղը Սինորիայի հրապարակում 1910 թվականին զբաղեցրեց պատճեն։ 2003-2004 թվականներին Միքելանջելոյի բնօրինակը վերականգնողների կողմից մաքրվեց երկար տարիների աղտոտումներից։
Պատճեններ
Հազիվ թե աշխարհում գտնվի արձան, որը կարողանա համեմատվել «Դավիթի» հետ պատճենների ու խալտուրաների թվով։ Համեմատաբար առավել հաջողված պատճենները կանգնեցված են.
Ծանոթագրություններ
Կատեգորիա:Քանդակագործություն Կատեգորիա:Միքելանջելոյի ստեղծագործություններ Կատեգորիա:1501 քանդակներ
Իլմի Պֆաֆենհոֆեն (շրջան)
Իլմի Պֆաֆենհոֆեն (Landkreis Pfaffenhofen an der Ilm), շրջան Գերմանիայում։ Շրջանի վարչական կենտրոնն է Իլմի Պֆաֆենհոֆեն քաղաքը։ Զբաղեցնում է 760,36 կմ2 տարածք։ Բնակչությունը՝ 115 826 մարդ։ Բնակչության խտությունը՝ 152 մարդ/կմ2։
Շրջանի պաշտոնական կոդը՝ 09 1 86։ Շրջանում 19 համայնք կա ։
Ծանոթագրություններ
Կատեգորիա:Գերմանիայի բնակավայրեր Կատեգորիա:Բավարիայի շրջաններ
Ապուզենի ազգային պարկ
Դիրք
Ազգային պարկը գտնվում է Արևմտյան Ռումինիայում, Հարավային ռումինական լեռների հյուսիս-կենտրոնական ծայրամասում, ընդգրկում է Բիհոր լեռան հարավային մասը և Վլեդեսա լեռան հյուսիսային մասը ։
Աշխարհագրություն
Ապուզենի ազգային պարկի ընդհանուր տարածքը կազմում է 75,784 հա ։ Այն 2000 թվականի մարտի 6-ի № 5 օրենքով դարձել է բնական արգելոց (հրատարակվել է Ռումինիայի № 152 Monitorul Oficial-ում 2000 թվականի ապրիլի 12-ին) և իրենից ներկայացրել է արևմտյան Կարպատներին բնորոշ բուսական և կենդանական աշխարհով լեռնային տեղանք (լեռներ, կատարներ, կարեր, քարանձավներ, հովիտներ, կարստեր, անտառներ և արոտավայրեր)։
Ծանոթագրություններ
Կատեգորիա:Ռումինիայի ազգային պարկեր
Հորստ Շտորմեր
Հորստ Շտորմեր (Horst Ludwig Störmer, ), գերմանացի ֆիզիկոս, աշխատել է Կոլումբիայի համալսարանում։ 1998 թվականի Ֆիզիկայի Նոբելյան մրցանակի դափնեկիր։ Մրցանակը նրան շնորհվել է համատեղ Ռոբերտ Լաֆլինի և Դենիել Ցուիի հետ, «նոր ձևի խաթարումներով քվանտային հեղուկի հայտնաբերման համար, որոնք ունեն տրոհվող էլեկտրական լիցք»։
Արտաքին հղումներ
Կատեգորիա:Գերմանացի նոբելյան մրցանակակիրներ Կատեգորիա:Գերմանացի ֆիզիկոսներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Կոլումբիայի համալսարանի դասախոսներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:Ամերիկացի նոբելյան մրցանակակիրներ Կատեգորիա:Ամերիկյան փիլիսոփայական ընկերության անդամներ
Մանուշակագույն սկյուռ
Մանուշակագույն սկյուռ, տերմին, որն օգտագործվում է զբաղվածության հավաքագրողների կողմից՝ նկարագրելու աշխատանքի թեկնածուին, որն ունի լավ կրթություն, փորձ և որակավորումներ, լիովին համապատասխանում է աշխատանքի պահանջներին ։ Սակայն պահանջների չափից ավելի հստակեցումը թեկնածուի համար նույնքան դժվար է դարձնում գործը, որքան մանուշակագույն սկյուռին գտնելն է ։
Թեև տեսականորեն այս թանկարժեք «մանուշակագույն սկյուռը» կարող էր անմիջապես կարգավորել աշխատանքի նկարագրության պարտականությունների ամբողջ բազմազանությունը առանց ուսուցման, և թույլ կտար բիզնեսին գործել ավելի քիչ աշխատողներով , սովորաբար պնդում են, որ դրան ձգտող ջանքերը հաճախ մարդիկ իզուր են վատնում ։ Ոչ բոլոր հմտություններն ունեցող թեկնածուների հետ ավելի բաց լինելը կամ աշխատողներին վերապատրաստելը խելամիտ այլընտրանքներ են երկարատև որոնման համար
Ծագում և պատմություն
Թեև պարզ չէ, թե կոնկրետ երբ է ստեղծվել տերմինը, այն օգտագործվել է մինչև 2000 թվականը , և 2010 թվականին CBS-ը հրապարակել է նյութ՝ օգտագործելով տերմինը և գրելով, որ «բիզնեսը ձգտում է ավելին անել ավելի քիչ աշխատողների հետ, ուստի նրանք ցանկանում են մանուշակագույն սկյուռներ, որոնք ի վիճակի են ստանձնել պարտականությունների լայն շրջանակ ։ 2012 թվականին Գուգլի աշխատակից Մայքլ Բ. Յունգը հրապարակեց աշխատանքի որոնման և կարիերայի հանրաճանաչ գիրք "Purple Squirrel: Stand Out, Land Interviews and Master the Modern Job Market", որն օգնեց տերմինի հանրահռչակմանը ։ Իլոն Մասկը թվիթերում գրել է 2012 թվականին. «Մի փնտրեք մանուշակագույն սկյուռներ։ Նրանց ուշադրություն դարձնելը միայն ստիպում է նրանց ավելի մանուշակագույն դառնալ», որը, հավանաբար, նույնպես վերաբերում է այս տերմինին ։
Դմիտրիևկա (գյուղ, Շինգակ-Կուլսկի գյուղխորհուրդ)
Դմիտրիևկա (Дмитриевка, Дмитриевка), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 342 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չիշմինսկի շրջանի բնակավայրեր
Քարկոփի երկրաշարժ (906)
Քարկոփի երկրաշարժը տեղի է ունեցել 906 թվականին Վայոց ձորի մարզի Քարկոփ վանքի տարածքում։ Վանքը հայտնի է նաև որպես Խոտակերաց վանք ։ Երկրաշարժը տեղի է ունեցել 735 թվականի Վայոց ձորի երկրաշարժից մոտավորապես 150 տարի անց և ազդել է նույն տարածաշրջանի վրա ։
Պատմաբան Ստեփանոս Օրբելյանը (13-րդ դար) հիշատակում է Քարկոփի եկեղեցու և վանքի ամբողջ շինությունների ավերումը, որը նա թվագրում է «բարեպաշտ» իշխան Աշոտի (հավանաբար Աշոտ Ա-ի, ով մահացել է 890 թվականին) մահվանից հետո ։
910 թվականին վանքը վերակառուցելու շարունակական ջանքերի մասին նամակագրություն է եղել հայոց Շուշանիկ թագուհու և Ամենայն Հայոց Կաթողիկոս Հովհաննես Դրասխանակերտցու միջև։ Վերակառուցումն ավարտվել է 911 թվականին ։
Վանքը գտնվում է Խաչիկ գյուղից մոտ 1 կմ հյուսիս ։
Աղբյուրներ
Կատեգորիա:Երկրաշարժեր Հայաստանում Կատեգորիա:Վայոց ձորի մարզ Կատեգորիա:906
Ասորեստան
Ասորեստան նաև անվանում են Ասորական կայսրություն, եղել է Սեմական լեզվով խոսող գլխավոր միջագետքյան թագավորությունը և կայսրությունը Հին Մերձավոր Արևելքում և Լևանտում։ Այն որպես պետություն ստեղծվել է մ.թ.ա. մոտ 25-րդ դարում Աշուր քաղաք պետությունից և գոյատևել է մինչև կործանումը մ.թ.ա. 612 թվականից մ.թ.ա. 609 թվականները ընկած ժամանակահատվածում ։ Մ.թ.ա. յոթերորդ դարի վերջից մինչև մ.թ. յոթերորդ դարերի սկիզբը այն եղել է որպես աշխարհաքաղաքական միավոր, որի մեծ մասը եղել է օտարերկրյա տերությունների տիրապետության տակ, չնայած մեծ թվով Նեո-ասորական պետություններ հզորացան տարբեր ժամանակներում, օրինակ՝ Պարթևական և Սասանյան կայսրություններ, որոնց ժամանակ Ասորեստանը դարձավ Արևելյան եկեղեցու բնօրրանը ։
Կենտրոնացած լինելով Բարձր Միջագետքի Տիգրիսի ավազանում (ժամանակակից հյուսիսային Իրաք, հյուսիսարևելյան Սիրիա, հարավարևելյան Թուրքիա և հյուսիսարևմտյան Իրան)՝ Ասորեստանը դարձավ իր ժամանակների ամենահզոր կայսրություններից մեկը։ Զբաղեցնելով մեծ Միջագետքի մեծ մասը, այսպես կոչված «քաղաքակրթության բնօրրանը», որը ներառում էր Շումերը, Աքքադը և Բաբելոնը՝ Ասորեստանը ունեցավ մեծ տեխնիկական, գիտական և մշակութային ձեռքբերումներ։ Իր հզորության գագաթնակետին այն ձգվում էր Կիպրոսից Արևելյան Միջագետքով Իրան և ներկայիս Հայաստանից ու Ադրբեջանից Արաբական թերակղզի, Եգիպտոս և արևելյան Լիվիա ։
Ասորեստանի անվանումը գալիս է մայրաքաղաք Աշուրից, որը մ.թ.ա. 2600 թվականին եղել է Միջագետքի բազմաթիվ աքքադերեն խոսող քաղաք-պետություններից մեկը։ Մ.թ.ա. 24-րդ դարի վերջին Սարգոնը միավորեց Միջագետքի բոլոր աքքադերեն և շումերերեն խոսող ժողովուրդներին Աքքադական կայսրության ներքով, որը գոյատևեց մ.թ.ա., 2334 թվականից մինչև մ.թ.ա. 2154 թվականը ։ Ասորական կայսրության անկումից հետո Ասորեստան աշխարհաքաղաքական տարածաշրջանը դարձավ այլ կայսրությունների մաս։
Ասորեստան տարածաշրջանը տարբեր ժամանակներում եղել է Մարրական, Աքեմենյան, Մակեդենական, Սելևկյանների, պարթևական, Հռոմեական և Սասանյան կայսրությունների մաս։ Արաբական արշավանքները վերջ դրեցին Ասորեստանին որպես առանձին միավորի և ասորիները հիմնականում դարձան էթնիկ, մշակութային և կրոնական փոքրամասնություն տարածաշրջանում՝ համարվելով տարածաշրջանի տեղաբնիկ ժողովուրդ ։
Պատմություն
Ասորեստանի առաջին հզորացումը եղել է Շամշի-Ադադ I-ի կառավարման ժամանակ, երբ նա իր իշխանության ներքո միավորեց ողջ Հյուսիսային Միջագետքը։ Շամշիադադ I-ը նվաճեց Հյուսիսային Միջագետքը և շրջակա երկրները։ Սակայն մ.թ.ա. XVIII դ. Ասորեստանը հարկադրված ենթարկվել է հզորացած Բաբելոնին, իսկ մ.թ.ա. XVI — XV դդ.՝ Միտանի պետությանը։ Մ.թ.ա. XIV դ. դարձել էր քայքայվող Միտանիի ժառանգության հավակնորդ։ Իր մահից շատ չանցած Ասորեստանն ընկավ նախ Բաբելոնի, ապա Միտաննիի հայկական պետության ենթակայության տակ։ Ասորեստանի նոր վերելքը սկսվեց մ.թ.ա. XIV դարի երկրորդ կեսին Աշուր-Ուբալիտ I-ի կառավարման շրջանում։ Աշուրբալիտ I-ը հափշտակեց նրա տարածքի զգալի մասը և Ասորեստանում հիմնեց նոր հարստություն։ Մ. թ. ա. XIII դ. Ադադներարի I-ը, այնուհետև Սալմանասար I-ը նվաճեցին Ասորիքը, թափանցեցին Հայկական լեռնաշխարհ և Փոքր Ասիա։ Սալմանասար I-ը արշավեց Նաիրիի «լայնածավալ երկրները»։ Նա գրավեց և կողոպտեց նաև Բաբելոն քաղաքը։ Ասորեստանի թագավորը միաժամանակ քրմապետ էր և զինվորական առաջնորդ։ Նվաճողական պատերազմներին զուգընթաց նա դարձել էր միահեծան, բռնակալ՝ այլևս հաշվի չնստելով ստրկատիրական ավագանու հետ։ Սալմանասար I-ը գահանիստ էր դարձրել Քաղաքը, Թուկուլտինինուրտա I-ը՝ Քար-Թուկուլտինինուրտան՝ հեռանալով ավագանու խորհրդատեղից՝ Աշուրից։ Սակայն «ըմբոստացած ավագները» սպանեցին Թուկուլտինինուրտա I-ին և միանալով Բաբելոնին, գահ բարձրացրին իրենց կամակատարներին։
Մ.թ.ա. IX դարից սկսվեցին Ուրարտուի և Ասորեստանի միջև պատերազմները։ Ասորեստանն իր հզորության գագաթնակետին հասավ մ.թ.ա. VIII դարի երկրորդ կես-մ.թ.ա. VII դարի առաջին կես ժամանակահատվածում։ Ուրարտուն չկարողացավ պահպանել տարածաշրջանի առաջին տերության կարգավիճակը։ Ասորեստանյան Կայսրությունը ձգվում էր Եգիպտոսից մինչև Արևմտյան Իրան և Էլամից մինչև Փոքր Ասիա։ Բայց այն արդեն իրեն սպառել էր անընդհատ պատերազմների և ենթակա ժողովուրդների նկատմամբ դաժան քաղաքականության հետևանքով։ Ասորեստանը կործանվեց Մարաստանի արքա Կիաքսարի, Բաբելոնի արքա Նաբուպալասարի և հայոց տիրակալ Պարույրի կողմից մ.թ.ա. 612 թ. Ասորեստանի վերջին զորքերը ջախջախվեցին մ.թ.ա. 605 թ. Կարքեմիշի մոտ։
Ծանոթագրություններ
Կատեգորիա:Պատմական երկրներ Կատեգորիա:Հին Լևանտ Կատեգորիա:Հին Միջագետք Կատեգորիա:Հին Մերձավոր Արևելք Կատեգորիա:Ասիայի բրոնզի դարի երկրներ Կատեգորիա:Մ.թ.ա. 3-րդ հազարամյակում հիմնադրված պետություններ և տարածքներ Կատեգորիա:Թուրքիայի պատմություն Կատեգորիա:Արևմտյան Ասիայի պատմություն Կատեգորիա:Արևելյան Միջերկրական Կատեգորիա:Մերձավոր Արևելքի պատմական պետություններ Կատեգորիա:Ասորեստան
Ցանկությունների ժամանակը
«Ցանկությունների ժամանակը» («Время желаний»), խորհրդային ֆիլմ, որը նկարահանվել է «Մոսֆիլմ» կինոստուդիայում 1984 թվականին, կինոռեժիսոր Յուլի Ռայզմանի վերջին աշխատանքն է ։
1986 թվականին արժանացել է ՌԽՖՍՀ Վասիլև եղբայրների անվան պետական մրցանակի։
Սյուժե
Իրադարձությունները տեղի են ունենում ԽՍՀՄ-ում 1980-ական թվականներին։ Սվետլանա Վասիլևնան (Վերա Ալենտովա) երիտասարդ, եռանդուն կին է, որը հաճախ է փոխում աշխատանքը, սովոր է հասնել այն նպատակներին, որոնք ինքն է դրել իր կյանքում։ Նրա հերթական ցանկությունն է՝ ամուսնանալ «ստեղծագործ, մտավորական» մարդու հետ (նրա նախկին կենակիցը ամուսնացած, կոպիտ, անդաստիարակ մարդ էր, որը Սվետլանայից փող էր կորզում)։ Երկար փնտրտուքներից հետո նա ընտրում է ոչ երիտասարդ, բայց դաստիարակված, մտավորական պաշտոնյա Վլադիմիր Դմիտրիևիչ Լոբանովին (Անատոլի Պապանով)։ Երկուսի կյանքն էլ դառնում է հանգիստ ու երջանիկ։
Սակայն Սվետլանան անմիջապես սկսում է տնօրինել Վլադիմիր Դմիտրիևիչի ճակատագիրն ու կարիերան, մինչդեռ նա պարզապես ցանկանում էր ընտանեկան խաղաղ երջանկություն իր սիրելի կնոջ հետ։ Օգտագործելով նոր կապերը՝ Սվետլանան պատրաստվում է շահավետ փոխանակել բնակարանը, վաճառել ամառանոցը, որդուն՝ Վլադիմիր Դմիտրիևիչին, տեղավորել հեղինակավոր աշխատանքի արտերկրում, ձգտում է պաշտոնի բարձրացման Վլադիմիր Դմիտրիևիչի համար (հակառակ նրա ցանկության), բայց ավելի պատասխանատու (դատելով նրա անձնական մեքենայի տեսքից ) աշխատանքի տեղում Վլադիմիր Դմիտրիևիչն ավելի շատ սթրեսներ է տանում և մահանում է սրտի պատռումից։
Արտաքին հղումներ
Կատեգորիա:Խորհրդային ֆիլմեր Կատեգորիա:1984 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային դրամա ֆիլմեր Կատեգորիա:Խորհրդային մելոդրամա ֆիլմեր Կատեգորիա:Ռուսերեն ֆիլմեր Կատեգորիա:ՌԽՖՍՀ Վասիլև եղբայրների անվան պետական մրցանակի դափնեկիրներ
Զապատա շրջան (Տեխաս)
Կատեգորիա:Տեխասի շրջաններ
Անդրեևկա (գյուղ, Վելիկոբուրլուկիի շրջան)
Անդրեևկա (Андріївка), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1875 թվականին։
2001 թվականի տվյալներով Անդրեևկա գյուղում բնակվում էր 293 մարդ։ Բնակավայրը զբաղեցնում է 0,643 կմ² տարածք։ Բնակչության խտությունը կազմում էր 455,68 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Վելիկոբուրլուկիի շրջանի բնակավայրեր Կատեգորիա:Ուկրաինայի գյուղեր Կատեգորիա:1875 թվականին հիմնադրված բնակավայրեր
Բաբիչովսկի գյուղական խորհուրդ (Գլոբինսկի շրջան)
Բաբիչովսկի գյուղական խորհուրդ  (Бабичівська сільська рада), Ուկրաինայի Պոլտավայի մարզի Գլոբինսկի շրջանում ։
2001 թվականի տվյալներով Բաբիչովսկի գյուղական խորհրդում բնակվում էր 1575 մարդ։ Բնակավայրը զբաղեցնում է 54,21 կմ² տարածք։ Բնակչության խտությունը կազմում էր 29,05 մարդ/կմ²։ Խորհրդում կա 4 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1918 թվականին հիմնադրված բնակավայրեր
Մացուկավա (գյուղ)
Մացուկավա (松川村), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 47,08 կմ², բնակչությունը՝ 9896 մարդ, իսկ խտությունը 210,20 մարդ/կմ²։
Աշխարհագրական դիրք
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Օմատի, Աձումինո քաղաքների, և Իկեդա ավանի հետ ։
Բնակչություն
Բնակչությունը կազմում է 9896 մարդ (2014 թվականի օգոստոսի 1), խտությունը՝ 210,20 մարդ/կմ²։
Սիմվոլիզմ
Գյուղի ծառը համարվում է Pinus densiflóra-ն, ծաղիկը՝  Rhododendron molle-ն ։
Արտաքին հղումներ
Կատեգորիա:Ճապոնիայի բնակավայրեր Կատեգորիա:Ճապոնիայի գյուղեր
Սընին
Սընին, գյուղ Արևմտյան Հայաստանում, Վանի վիլայեթի Վանի գավառում ։
Ծանոթագրություններ
Կատեգորիա:Արևմտյան Հայաստանի գյուղեր
Սպարտակ (գյուղ, Նեդրիգայլովի շրջան)
2001 թվականի տվյալներով Սպարտակ գյուղում բնակվում էր 87 մարդ։
Արտաքին հղումներ
Կատեգորիա:Ուկրաինայի Սումիի մարզի Նեդրիգայլովի շրջանի բնակավայրեր Կատեգորիա:Ուկրաինայի գյուղեր
Հիսուսի Սուրբ Սրտի տաճար
Հիսուսի Սուրբ Սրտի տաճար (Sacred Heart Cathedral), կաթոլիկ տաճար, որը գտնվում է Պակիստանի Լահոր քաղաքում։ Լահորի արքեպիսկոպոսության մայր տաճարն է։
Պատմություն
Հիսուսի Սուրբ Սրտի տաճարն օծվել է 1907 թվականի նոյեմբերի 19-ին Լահորի եպիսկոպոսության օրդինար, եպիսկոպոս Ֆաբիան Էստերմանսի կողմից։ Ռոմանա-բյուզանդական ոճով եկեղեցին նախագծել է բելգիացի ճարտարապետ Էդուարդ Դուբբելերը։
2007 թվականի նոյեմբերի 20-ին նշվել է եկեղեցու հարյուրամյակը ։ Այդ կապակցությամբ Պակիստանի փոստային ծառայության կողմից թողարկվել է փոստային նամականիշ։ Հռոմի Պապ Բենեդիկտոս XVI-ը շնորհավորական ուղերձ է հղել Հիսուսի Սուրբ Սրտի եկեղեցու թեմին հոբելյանի առթիվ, որն ընթերցել է Պակիստանում առաքելական նունցիա, արքեպիսկոպոս Ադոլֆո Տիտո Իլանը։
2008 թվականի մարտի 11-ին Մուսուլման ահաբեկիչը դեպի եկեղեցի է ուղղել պայթուցիկով բեռնված մեքենա։ Ահաբեկչական գործողության արդյունքում եկեղեցին զգալիորեն տուժել է, պայթյունից կոտրվել են գեղարվեստական և պատմական արժեք ունեցող վիտրաժները։
Արտաքին հղումներ
Կատեգորիա:Պակիստանի եկեղեցիներ Կատեգորիա:Տաճարներ այբբենական կարգով
Եվրասիական տնտեսական տարածք
Եվրասիական տնտեսական տարածքը կամ Միասնական տնտեսական տարածքը միասնական շուկա է, որն ապահովում է մարդկանց, ապրանքների, ծառայությունների և կապիտալի ազատ տեղաշարժը՝ Եվրասիական տնտեսական միության շրջանակներում։ Միասնական տնտեսական տարածքը ստեղծվել է 2012 թվականին՝ նպատակ ունենալով ստեղծել միասնական ինտեգրված շուկա։ Ընդհանուր տնտեսական տարածքը «ոգեշնչվել» է Եվրոպական միասնական շուկայից և Եվրոպական տնտեսական տարածքից ։
Ընդհանուր տնտեսական տարածքը միջպետական ինտեգրման ձևերից մեկն է, որի նպատակը ասոցիացիայի շրջանակներում արտաքին տնտեսական հարաբերությունների ազատականացումն է և դրանից դուրս կոլեկտիվ պրոտեկցիոնիզմի իրականացումը։ Ընդհանուր տնտեսական տարածքի խնդիրն է ապահովել անդամ երկրների միջև այսպես կոչված «չորս ազատությունները»՝ ապրանքների, կապիտալի, ծառայությունների և աշխատուժի տեղաշարժը, ինչպես նաև ապահովել անդամ պետությունների տնտեսական քաղաքականության համակարգման սկիզբը՝ մակրոտնտեսության և ֆինանսական հատվածի, տրանսպորտի, էներգետիկայի, առևտրի, արդյունաբերական և ագրոարդյունաբերական համալիրների և այլնի հետ կապված ։
17 հիմնական կոնվենցիաներ
Եվրասիական տնտեսական բարձրագույն խորհրդի որոշմամբ 2012 թվականի հունվարի 1-ից ուժի մեջ են մտել 17 հիմնական միջազգային պայմանագրեր, որոնք ձևավորում են Միասնական տնտեսական տարածքը ։
Աջակցության առավելագույն մակարդակը չի կարող գերազանցել գյուղատնտեսական արտադրանքի համախառն արժեքի 10%-ը։
Ղեկավար մարմիններ
2011 թվականի նոյեմբերի 18-ին Ռուսաստանի, Բելառուսի և Ղազախստանի ղեկավարների կողմից Եվրասիական ինտեգրման մասին հռչակագրի ստորագրումից հետո ստեղծվել է Եվրասիական տնտեսական հանձնաժողովը, որը վերահսկում է տնտեսական միության մոտ 170 գործառույթ։
ԵՏՏ-ը կազմված է խորհրդից և կոլեգիայից, խորհուրդը ներառում է յուրաքանչյուր երկրի կառավարությունից մեկական փոխվարչապետ, իսկ կոլեգիան՝ յուրաքանչյուր կողմի երեքական ներկայացուցիչ։ ԵՏՀ-ն նաև իրավասու է ստեղծել ստորաբաժանումներ, որոնք որոշումներ են պատրաստում և մոնիթորինգ իրականացնում ենթակա հատվածներում և խորհրդատվական մարմիններում։ Բաժանմունքի լիազորությունները զգալիորեն կընդլայնվի, իսկ միջազգային աշխատողների թիվը 150-ից կհասնի 1200-ի ։
Եվրասիական տնտեսական տարածքի ստեղծման պատմություն
2003 թվականի փետրվարի 23-ին Ռուսաստանի, Ղազախստանի, Բելառուսի և Ուկրաինայի նախագահները հայտարարել են Միասնական տնտեսական տարածք ստեղծելու մտադրության մասին։ Նույն թվականի սեպտեմբերի 19-ին ստորագրվել է Միասնական տնտեսական տարածքի ստեղծման համաձայնագիրը։ 2004 թվականի սեպտեմբերի 15-ին Աստանայում կայացած գագաթնաժողովում քառյակ երկրների նախագահները հաստատել են փաստաթղթերի ցանկը, որոնք պետք է համաձայնեցվեն և ստորագրվեն առաջնահերթության կարգով։ Ենթադրվում էր, որ առաջնահերթ պայմանագրերը պետք է կազմեն անբաժանելի փաթեթ և պետք է ստորագրվեն ու ուժի մեջ մտնեն միաժամանակ։ Սակայն Ուկրաինան առաջին օրերից դանդաղեցրել է ԵՏՏ-ի ձևավորման գործընթացը։ Երբ նախագահ Յուշչենկոն եկել է իշխանության, նոր ղեկավարությունը դրել է եվրատլանտյան ինտեգրման գաղափարը (Եվրամիության և ՆԱՏՕ-ի անդամ)։ Արդեն 2005 թվականի ապրիլին, մեկնաբանելով Ռուսաստանի հանդեպ վերաբերմունքը և Եվրասիական տնտեսական տարածքի ստեղծելու ծրագրերը, նախագահ Յուշչենկոն նշել է, որ «Ուկրաինան աջակցում է այս կազմակերպության անդամների հետ ազատ առևտրի գոտու ստեղծմանը, բայց թույլ չի տա արժեզրկել իր հարկաբյուջետային և մաքսային գործառույթները»։
2005 թվականի ապրիլի 7-ին չորս մասնակից երկրների էկոնոմիկայի նախարարների մասնակցությամբ ԵԽԽ ինտեգրացիոն առաջին ֆորումում Ուկրաինայի էկոնոմիկայի նախարար Սերգեյ Տերեխինը հայտարարել է, որ Ուկրաինան ցանկանում է վերանայել ԵՏՏ-ի ստեղծման հիմնական համաձայնագիրը, որը ստորագրվել է 2003 թվականին, քանի որ ըստ համաձայնագրի, առևտրի սահմանափակումների փուլային վերացումից հետո, որը պետք է տեղի ունենար մինչև 2012 թվականը, նախատեսվում էր ստեղծել վերազգային մարմիններ, որոնք կվարեին համակարգված տնտեսական քաղաքականություն։ Ինչպես ասել է Սերգեյ Տերեխինը, Ուկրաինան պնդելու է, որ մոտ ապագայում բոլոր չորս երկրները ստեղծեն «ազատ առևտրի գոտի առանց սահմանափակումների և բացառությունների», այսինքն՝ չեղարկեն բոլոր քվոտաներն ու տուրքերը։ Եթե մինչև 2005 թվականի վերջը չվերացվեին սակագնային սահմանափակումները, Ուկրաինան սպառնացել է ընդհանրապես դուրս գալ Եվրասիական տնտեսական տարածքից։ «Ուկրաինան դիտարկում է իր մասնակցությունը Եվրասիական տնտեսական տարածքին միայն ազատ առևտրի գոտու ստեղծման և կապիտալի, ծառայությունների և աշխատուժի տեղաշարժի համար պայմաններ ստեղծելու ձևաչափով»,- նշել է Տերեխինը։ 2005 թվականի օգոստոսի վերջին, Միասնական տնտեսական տարածքի ստեղծման մասին համաձայնագրին մասնակցող երկրների ղեկավարների գագաթնաժողովում Վիկտոր Յուշչենկոն հաստատել է, որ Ուկրաինայի ղեկավարությունը հնարավոր է համարում ստորագրել միայն 15 փաստաթուղթ։ Եվրասիական տնտեսական տարածքի վերաբերյալ մնացած փաստաթղթերը, որոնք վերաբերում են վերազգային սակագնային մարմնի և մաքսային միության ստեղծմանը, ընդունելի չէին Ուկրաինայի ղեկավարության համար ։
2010 թվականի դեկտեմբերի 9-ին Ռուսաստանը, Ղազախստանը և Բելառուսը ստորագրել են Միասնական տնտեսական տարածքի ստեղծման վերաբերյալ բոլոր 17 փաստաթղթերը։ 2010 թվականի դեկտեմբերի 21-ին Բելառուսի խորհրդարանի ստորին պալատը, իսկ դեկտեմբերի 22-ին՝ վերին պալատը վավերացրել են Եվրասիական տնտեսական տարածքի ստեղծման փաստաթղթերը։ 2011 թվականի նոյեմբերի 18-ին Մոսկվայում Ռուսաստանի նախագահ Դմիտրի Մեդվեդևը, Բելառուսի նախագահ Ալեքսանդր Լուկաշենկոն և Ղազախստանի նախագահ Նուրսուլթան Նազարբաևըինտեգրման հաջորդ փուլի համար ստորագրել են փաստաթղթեր.